ประจำเดือนไม่มา 2 เดือนจะ 3 เดือนแล้วค่ะ ไปซื้อที่ตรวจมาตรวจก็ขึ้น1ขีด แต่ว่าตอนนี้มีอาการ มึนหัวและเวียนหัวแต่ไม่มีอาการบ้านหมุนแล้วท้องร้องแบบอ่อนๆ เกิดจากอะไรคะ
สวัสดีค่ะ การที่ประจำเดือนไม่มานาน 2-3 เดือน หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นสำหรับอาการเวียนหัว ท้องร้อง เนื่องจากตรวจไม่พบการตั้งครรภ์ จึงไม่ใช่อาการของการตั้งครรภ์ แต่เกิดจากสาเหตุต่างๆ เช่น ดื่มน้ำน้อย พักผ่อนไม่เพียงพอ มีความเครียด วิตกกังวล หรืออาจเป็นเพราะประจำเดือนกำลังจะมาก็ได้ค่ะ เป็นต้น อย่างไรก็ตาม หากประจำเดือนยังคงไม่มา ก็ควรไปพบแพทย์เพื่อหาสาเหตุค่ะ ในเบื้องต้น ก็ควรดื่มน้ำเปล่ามากๆ งดการดื่มชา กาแฟ และแอลกอฮอล์ นอนพักผ่อนให้เพียงพอ ไม่นอนดึก เป็นต้น